CELEX: C2005/106/09
Language: sl
Date: 2005-04-30 00:00:00
Title: Sodba Sodišča (drugi senat) z dne 3. marca 2005 v zadevi 172/03 (predlog za sprejem predhodne odločbe Verwaltungsgerichtshof): Wolfgang Heiser proti Finanzamt Innsbruck (DDV — Oprostitev opravljanja zdravstvene oskrbe v okviru poklicne zdravstvene dejavnosti — Popravek odbitka)

30.4.2005   
            
            
               SL
            
            
               Uradni list Evropske unije
            
            
               C 106/5
            
         
      SODBA SODIŠČA
   
   (drugi senat)
   z dne 3. marca 2005
   v zadevi 172/03 (predlog za sprejem predhodne odločbe Verwaltungsgerichtshof): Wolfgang Heiser proti Finanzamt Innsbruck (1)
   
   (DDV - Oprostitev opravljanja zdravstvene oskrbe v okviru poklicne zdravstvene dejavnosti - Popravek odbitka)
   (2005/C 106/09)
   Jezik postopka: nemščina
   V zadevi C-172/03, katere predmet je predlog za sprejem predhodne odločbe na podlagi člena 234 ES, naslovljen na Sodišče z odločbo Verwaltungsgerichtshof (Avstrija) z dne 31. marca 2003, ki ga je Sodišče prejelo dne 14. aprila 2003, v okviru postopka v glavni stvari, ki poteka med Wolfgangom Heiserjem in Finanzamt Innsbruck je Sodišče (drugi senat) v sestavi C. W. A. Timmermans (poročevalec), predsednik senata, C. Gulmann, R. Schintgen, J. Makarczyk in J. Klučka, sodniki, generalni pravobranilec: A. Tizzano, sodni tajnik: K. Sztranc, administratorka, dne 3. marca 2005 razglasilo sodbo, katere izrek se glasi:
   
                
            
            
               Člen 92 Pogodbe ES (po spremembi sedaj člen 87 ES) je treba razlagati v smislu, da ureditev, kakršna je vsebovana v členu XIV(3) zveznega zakona BGBl 21/1995, kot je bil spremenjen z zveznim zakonom BGBl 756/1996, torej ureditev, na podlagi katere zdravniki po prehodu od opravljanja transakcij, obdavčenih z DDV, k opravljanju oproščenih transakcij v zvezi z blagom, ki je predmet nadaljnje uporabe v podjetju, ne izvedejo znižanja že odbitih zneskov vstopnega davka, kot ga predpisuje člen 20 Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero, predstavlja državno pomoč.
            
         
      (1)  UL C 158, 5.7.2003.